Niterói

Niterói je grad od 516,980 i općina od 516,981 stanovnika na jugoistoku Brazila u Saveznoj državi Rio de Janeiro. Geografija Niterói se nalazi na istočnoj strani ulaza u Zaljev Guanabara, prekoputa grada Rio de Janeira, sa kojim je povezan trajektima, željeznicom, a od 1974. i mostom Presidente Costa e Silva dugim 13,29 km. Historija Niterói je nastao kad je tadašnji guverner Martim Afonso de Sousa u strahu od novog francuskog napada, nakon invazije 1555. dao 1568. Tupí indijancu Arariboju zemljište da podigne naselje (taj teren odgovara današnjem teritoriju općine). Araribóino naselje je formalno osnovano na svečanosti 1573. pod imenom São Lourenço dos Índios. São Lourenço je 1817. dobio status vile, a 1819. je prezvan u Vila Real da Praia Grande. Kad je za Brazilskog Carstva 1834. odlučeno da tadašnja prijestonica carstva Rio de Janeiro, postane neutralne općina, koja ne pripada nijednoj provinciji Vila Real je postala administrativni centar tadašnje Provincije Rio de Janeiro, a ime joj je promjenjeno u domorodačko - Nictheroi (Skrivena voda, na Jeziku Tupí-Guaraní). Iste godnine dobio je i status grada. Političko-administrativni značaj dao je novi zamah gradu, pa je njegov rast postao očigledan, gradnjom javnih i stambenih zgrada i ulica. Od 1960. je i univerzitetski grad, jer je tad osnovan Federalni univerzitet Fluminense. Administrativni centar bio je do 1975., jer je tad odlučeno da se ujedine Država Guanabara i Država Rio de Janeiro, pa je Rio de Janeiro ponovno postao prijestolnica Države Rio de Janeiro. Niterói je danas rezidencijalno predgrađe grada Rio de Janeira, pored tog on je i snažan industrijski centar. Mjesto najvećeg brazilskog brodogradilišta i brojnih tvornica, prehrambene, tekstilne, mašinske i farmaceutske industrije. Izvori Vanjske veze Prefeitura de Niterói (službene stranice) (pt)